Semai (narod)
<s>Semai zajednica se nalazi u centru Malajskog poluostrva u Jugoistočnoj Aziji.</s><s>U 2007. godini je njihova populacija procenjena na oko 43 500 ljudi.</s><s>Semai su naročito poznati po nenasilnom i mirnom načinu života.</s>

<s>Semai žive u malim grupama, koje retko imaju više od 100 članova i preživljavaju zahvaljujući poseci i spali poljoprivredi, lovu, ribolovu i prikupljanju.</s><s>Njihova socijalna organizacija se odlikuje ekstremnim egalitarizmom.</s><s>Poglavica (koji može biti i ženski) u određenoj meri ima moralni autoritet, ali kao vođa nema nikakvu zvaničnu moć.</s>

<s>Njihovu mirnu narav antropolozi Denan i Robarček su pokušali da objasne kroz nekoliko terenskih istraživanja.</s><s>Semai ljudi smatraju za sebe da su nenasilni narod, a pojedinci vide sebe kao nenasilne osobe.</s><s>Štaviše, izuzetno se plaše bilo kakvog nasilja.</s><s>Agresiju uopšte ne shvataju kao moguću vrstu ponašanja.</s><s>Odrasli ne napadaju jedni druge i deca nisu fizički kažnjavana.</s>

<s>Akulturacija nenasilja 
Tokom odrastanja, u procesu akulturacije, Semai deca usvajaju nenasilne stavove i šablone ponašanja.</s><s>U njihovom socijalnom učenju posebno je bitna uloga okoline, u kojoj deca imaju priliku da vide izuzetno mali broj naznaka agresije.</s><s>Deca usvajaju određene nenasilne vrednosti, stavove i verovanja od starijih, kao što je npr. verovanje da fizičko kažnjavanje kod deteta može prouzrokovati bolest i smrt.</s>

<s>Sistem verovanja 
Semai vide svet kao prepun opasnosti, od kojih je većina van ljudske kontrole.</s><s>Veruju da postoje dobri i loši duhovi.</s><s>Dobre duhove nazivaju gunik i veruju da ih oni štite od loših duhova – mara’, koji napadaju ljude i uzrokuju povrede, bolesti i smrt.</s><s>Smatraju da u opasnom svetu jedini način zaštite imaju jedni od drugih u zajednici.</s><s>Emotivna i materijalna podrška, kao i pripadnost, tj. održavanje međusobnih harmoničnih odnosa, su dve osnovne vrednosti kod Semaia.</s>

<s>Kultura 
U socijalnoj strukturi Semaia ne postoji striktna podela poslova na muške i ženske.</s><s>Svu hranu dele između sebe.</s><s>Formalne ceremonije uzatvaranja braka nemaju, nego, ako dvoje ljudi počnu da žive zajedno, smatra se da su muž i žena, a ako prestanu da spavaju i jedu zajedno, smatra se da su razdvojeni.</s><s>O deci se brinu do oko druge godine života, kada majka odluči da se posveti drugom poslu.</s><s>Dete nauči da niko ne reaguje na plač i nasilno ponašanje, te izgubi osećaj zavisnosti od roditelja i obraća se celoj zajednici za podršku.</s>

<s>Pogled na konflikt 
Činjenica da su Semai nenasilni ne znači da među njima ne postoje konflikti, nego, da se nasilje ne koristi za rešavanje konflikata.</s><s>U svakodnevnom životu određeni broj konflikata neizostavno mora da nastane, kao npr. kada su supružnici neverni, koze napadnu nečiju baštu i naprave štetu, neko se uvredi u toku razgovora i sl.</s><s>Takvi sporovi se nazivaju hal, rečju koja ima izuzetno negativnu konotaciju u njihovom jeziku.</s><s>Oni se svim snagama trude da izbegnu konflikt i obično će radije tolerisati i žrtvovati lične interese nego da uđu u otvoren sukob.</s>

<s>U slučajevima kada hal ne može da se izbegne, poglavica sazove skup za rešavanje spora, koji nazivaju becharaa’.</s><s>Osobe među kojima postoji konflikt, njihova porodica i bilo koji član zajednice, koji želi da učestvuje, se skupe u kući poglavice.</s><s>Na početku svi diskutuju o raznim drugim temama, koje se ne tiču spora.</s><s>Posle određenog vremena, nekoliko starijih članova u toku podužih monologa podsete prisutne na međusobnu zavisnost članova zajednice i značaj održavanja harmonije i jedinstva.</s><s>Tada započinje diskusija o konfliktu, u toku koje svi članovi imaju priliku da izraze svoje mišljenje.</s><s>Becharaa’ traje bez prestanka satima, nekad i danima, ukućani obezbeđuju hranu i dozvoljeno je da ljudi dremaju na podu u toku diskusije.</s><s>U toku sastanka se ne ispoljava nikakav bes.</s><s>Poglavica se na kraju obrati učesnicima u konfliktu, upozoravajući na njihovu krivicu u konfliktu i na to kako su mogli da se ponesu drugačije, kako se takvo ponašanje i konflikt ne bi opet ponovili.</s>

<s>Reference</s>

<s>Etničke grupe Malezije</s>

